UudisedUudisedArvamusHaridusAjaluguKeskkondLoodusPsüühikaTeaduseluTehnikaTervisUniversumÜhiskondMeediataipEriprojektidEriprojektidTeadus 3 minutigaGoldbergi masinAasta koolKeskkonnakuuAkadeemikudrohepööreEesti naisteadlasedNoorteadlasedNutikas eluOma puuÕpilaste TeadusfestivalTeadus tagasi- ja edasivaatesKust sa tead?Kuidas targemini õppida?Lugeja küsibNipid jooksuvõistluseksTV/RaadioTV/RaadioLaborTaskuhäälingNovaatorOsoonPuust ja punaseksR2 PortaalTeadusvideodAbi
#000003
EriprojektidTeadus 3 minutigaGoldbergi masinAasta koolKeskkonnakuuAkadeemikudrohepööreEesti naisteadlasedNoorteadlasedNutikas eluOma puuÕpilaste TeadusfestivalTeadus tagasi- ja edasivaatesKust sa tead?Kuidas targemini õppida?Lugeja küsibNipid jooksuvõistluseks
#000004
USA poliitikud püüavad Google'i gorillat puuri ajada
#000005
Viimaste küsitluste kohaselt võib oodata USA presidendivalimiste järel Valges Majas võimu vahetumist. Selle eeldatavasti järgneva segaduste perioodi tõttu kasvab järjest ka surve lähiajal Google'ile päitsed pähe panna, leiab R2 tehnikakommentaaris Kristjan Port.
#000007
USA-s toimuvad paari nädala pärast presidendivalimised. Sealne justiitsministeerium esitas teisipäeval Google'ile süüdistuse trusti- ehk monopolivastaste seaduste rikkumises. Mõlemad on olulise mõjuga sündmused. Ajastusest järeldub, et USA valitsus soovib kaks teemat kokku panna ja saavutada üksikute osade summast suurem efekt. Jutt käib poliitilise teatri efektist.
#000008
Politiseerimise tõttu on suure tõenäosusega oodata soovitust vastupidist tulemust. Valijad näevad läbi, et Google'i ründamise eesmärk on valimiseelne poliitiline etendus. Politiseeritud relvaga kultuurisõja mäng on suunatud nn suurte tehnoloogiafirmade vastu. Mitu aastat teravnenud ja keerulise väljakutsega tegelemine pidanuks algama märgatavalt varem, kasvõi avalikku diskussiooni juhtides ning toimuma töisemas olustikus, kui valimiseelne lubaduste rikas imede aeg.
#000009
Usutavust õõnestab seegi et kiirustades välja kuulutatud ja politiseeritud süüdistus pole Google'iga võitlemiseks ilmselt kõige teravam relv. Kui keegi omab enda kaitseks vastaste tegevusest ülevaadet, siis selleks on maailmas otsitavale üheksal juhul kümnest vastuseid otsiv ja populaarseid infoteenuseid tarniv Google.
#000010
Mõlemad sihtrühmad, s-o valijad ning Google teavad, et ennustuste järgi peaks valimiste tulemusel Valges Majas võim vahetuma. Tõenäoliselt algab pärast valimisi ebatavaline periood, mille jooksul pole Google'iga tegelemiseks kellelgi aega. Isegi kui võim ei vahetu, taandub motivatsioon Google'iga võitlemiseks, sest ka siis järgneb ebatavaline periood. Sedavõrd imelikuks on kujunenud USA poliitiline olukord.
#000011
Valdkonda hästi tundvate ekspertide esmased reaktsioonid viitavad kiirustamisele, süüdistuste nõrkusele ja vastuoludele. See, mida nemad leiavad, ei jää peitu ka Google'i kaitsemeeskonna eest. Pakutakse, et mõne süüdistuse võib peaaegu kohe Google'i kasuks keerata. Olgu näiteks etteheide, et Google'i otsing domineerib nutitelefonides ja veebilehitsejates.
#000012
Avaliku saladusena maksab firma selle õiguse eest miljardeid dollareid, sealhulgas konkurentidele nagu Apple, Samsung jt. Muu hulgas saavad raha ka Chrome'iga konkureerivate lehitsejate valmistajad Mozilla, Opera jt. Summad on nii suured, et nende kadumine oleks näiteks Firefoxi valmistavale Mozillale tõsine hoop. Apple'i üleilmsest käibest moodustab Google'ilt saadav raha koguni peaaegu viiendiku.
#000013
Toodud näidete eesmärk ei muuda Google'it ingliks, vaid osutavad süüdistuses mainitud probleemidele. Nii nagu suured riigid moodustavad maailma tüürida püüdva G7, teevad suured IT-ettevõtted väljapoole nähtava konkurentsi varjus ratsionaalset koostööd, pidades loomulikult silmas esmalt enda, mitte riikide ega maailma huve. Sestap ei tasu unustada Lenini tähelepanekut revolutsioonilisest situatsioonist, pingelise olukorra kujunemisest, mille võib vallandada üpris kõrvaline sündmus. Kas selleks on teisipäevane süüdistus?
#000014
Märgid viitavad, et paljudest riikidest majanduselt suuremate IT-ettevõtetega valmistutakse tõsisemaks jõuprooviks. Tegu on igati normaalne majandus-poliitilise süsteemi reaktsiooniga senist tasakaalu segavatele teguritele. Google'i suuruse puhul ei häiri riike ainult firma majanduslik mõjuvõim, vaid info ja teadmiste omamisest tulenev vägi riikide alamate elude üle eraldi ja riikide peale kokku.
#000015
Olgu näide USA-st, kus süüdistatakse Google'it, et nad näitavad ameeriklastele poliitikat mõjutavate otsingute vastuseid vastavalt ettevõtte väidetavale kallutatusele. Parempoolne valitsus räägib loomulikult parempoolsete vaadete leviku pärssimisest. Lisaks arvatakse, et poliitilise teatri lava taga ootavad lubatud vastuteenet presidendi peale mänginud Oracle juht Larry Ellison ja meediamagnaat Rupert Murdoch. Mõlema mehe riigipiire ületavate ja poliitikasse sekkuvate ettevõtmiste teel on konkurent Google.
#000016
Uuenenud maailmas suureks kasvanud Google'it jt esmalt reguleerida püüdvad ja lõpuks seda teostavad sammud ei jää tulemata. Võimalik, et USA valitsuse kiirustava alguse tõttu näeme pikemaks vinduvat ja pealtvaatajatele igavaks muutuvat perioodi. Pole välistatud, et teravam rünnak tuleb hoopiski Euroopast, kus suurusega seotud teemadele lisaks motiveerib juriidilise kirurgia tööriistu teravdama firma USA päritolu.
#000017
Euroopa Liit tahaks näha Google'i ja teiste USA IT-firmade teenuste asemel kohalikke lahendusi. Seotud eesmärk on innovatsiooni stimuleerimine selle asemel, et siinsed tärkavate ideedega inimesed jooksevad neid teostama USA'sse esmase lootusega müüa need siis Google'ile või mõnele teisele sealsele IT-gorillale. Saab näha, kas USA poliitikutel õnnestub metsik tegelane puuri meelitada.
#000018
Koroonakriis räsib New Yorgi etendustööstust
#000020
Kohus: Google peab pidama meediafirmadega kõnelusi uudiste tasu üle
#000022
USA õiguskomisjon süüdistab riigi tehnohiide ameerika unistusel tallamises
#000023
Tehisintellektil põhinevat töötajaskonda kimbutab inimeste keskpärasus
#000024
Automatiseerimine räsib USA keskklassi ja kasvatab palgalõhet
#000025
Sõnasepast tehisintellekti saatev melu läheneb interneti kuldajale
#000026
Imperiaalsüsteemi populaarsus ilmestab inimkonna uuendusmeelsust
#000027
Ontlike kodanike suhtlusest õppinud tehisintellekt asus kliente ahistama
#000029
Alanud aastal tõotab lahvatada mitu olulist IT-vastasseisu
#000030
Küberkurjategijate ohvrid võivad jääda korraliku kindlustuskaitseta
#000031
Hiina elektriautotootja õhutab hinnasõda terves maailmas
#000032
Inimeste keskendumisvõime langeb kiirenevas tempos
#000034
IT-hiidude koondamislained tõotavad innovatsiooni massideni viia
#000035
Sotsiaalmeediapostitused aitavad uusi taimeliike leida
#000037
Linnaojade taastamine turgutab loodusrikkust ja inimest
#000038
Digivahendi kasulikkus õppetöös sõltub enim selle kasutajast
#000041
Kristjan Port: ahv, fotograaf ja primatoloog läksid kohtusse
#000042
Üha napimaks muutuv mänguaeg ajab lastearstid tagajalgadele
#000043
Kristjan Port: pulsimõõtja lõhub abielusid ja saadab trellide taha
#000044
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000050